Na temelju članka 48. Zakona o sustavu strateškog planiranja i upravljanja razvojem Republike Hrvatske („Narodne novine“, br. 123/17, 151/22), te članka 19. Pravilnika o provedbi postupka vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 44/2023) i članka 56. Statuta Brodsko-posavske županije (Službeni vjesnik Brodsko-posavske županije 15/13- pročišćeni tekst), Župan Brodsko-posavske županije donosi sljedeću 


O D L U K U
o osnivanju Odbora za srednjoročno vrednovanje 
Plana razvoja Brodsko-posavske županije za razdoblje 2021.-2027. godine 
i imenovanju njegovih članova


Članak 1.

Ovom Odlukom osniva se Odbor za srednjoročno vrednovanje Plana razvoja Brodsko-posavske županije za razdoblje 2021.-2027. godine (u daljnjem tekstu: Odbor za srednjoročno vrednovanje) i imenuju njegovi članovi.


Članak 2.

[bookmark: _Hlk175048741]Odbor za srednjoročno vrednovanje provodit će postupak srednjoročnog vrednovanja sukladno Odluci o pokretanju postupka srednjoročnog vrednovanja Plana razvoja Brodsko-posavske županije za razdoblje 2021.-2027.godine, KLASA: 972-02/24-01/01, URBROJ: 2178-1-36-03-24-1 od 16. srpnja 2024. godine.


Članak 3.

U Odbor za srednjoročno vrednovanje imenuju se:
1. Filip Stanić, predstavnik regionalnog koordinatora, voditelj Odjela za pripremu i provedbu EU projekata iz društvenih djelatnosti u Centru za razvoj Brodsko-posavske županije, za predsjednika Odbora
2. Danijela Vinković, viša savjetnica za regionalni razvoj, strateško planiranje i EU projekte u Upravnom odjelu za gospodarstvo i poljoprivredu Brodsko-posavske županije, za dopredsjednicu Odbora
3. Katarina Komljenović, predstavnica Koordinacijskog tijela, viši analitičar za europske fondove i međunarodne financijske mehanizme u Službi za upravljanje razvojem u Upravi za strateško planiranje i koordinaciju fondova EU Ministarstva regionalnog razvoja i fondova Europske unije, za člana Odbora
4. Magdalena Godić, savjetnica u Odjelu za pripremu i provedbu EU projekata za razvoj gospodarstva i jačanja konkurentnosti u Centru za razvoj Brodsko-posavske županije, za članicu Odbora
5. Vedrana Jozić, viša stručna suradnica za obrazovne programe i tržište rada u Upravnom odjelu za obrazovanje, šport i kulturu Brodsko-posavske županije, za članicu Odbora.


Članak 4.

Sukladno članku 20. stavak 1. Pravilnika o provedi postupka vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave izradit će se Poslovnik o radu Odbora za srednjoročno vrednovanje.


Članak 5.

Ova Odluka stupa na snagu s danom donošenja, a objavit će se na mrežnim stranicama Brodsko-posavske županije i Centra za razvoj Brodsko-posavske županije. 


KLASA: 024-03/24-01/11
URBROJ: 2178-04-01/7-24-2
Slavonski Brod, 29. kolovoza 2024. godine


ŽUPAN


dr. sc. Danijel Marušić, dr. med. ved.

